08/07/2016 | Administración LocalMunicipal
A Coruña
Secretaría Xeral
Información pública

“MODIFICACIÓN DA ESTRUCTURA DE ÁREAS DE GOBERNO. O Decreto da Alcaldía de 15 de xuño de 2015 estableceu a estrutura e organización dos niveis superiores da administración municipal executiva, de conformidade co establecido na Lei 7/85, de 2 de abril, Reguladora das Bases do Réxime Local, Lei 5/97 de 22 de xullo, de administración local de Galicia e Regulamento Orgánico Municipal. Os principios que rexen a estrutura e organización da administración executiva son os de eficacia, eficiencia, democratización, transparencia, transversalidade, simplificación da estrutura administrativa e redución do gasto político da acción de goberno. Dentro da aplicación do principio de xerarquía, apostouse por unha estrutura integrada e colexiada de áreas sectoriais que se coordinan con outras que xestionan políticas transversais. Afondando nestes principios e despois de once meses de funcionamento, xurde a necesidade de facer adaptacións na estrutura das Áreas encomendadas ás concellerías de Facenda e Administración e Participación e Innovación democrática. Por razóns de distribución racional do traballo e comprobado que a gran cantidade de funcións encomendadas á Área de Facenda e Administración deriva en ocasións na acumulación de traballo, proponse unha redistribución das mesmas pasando algúns dos servizos administrativos comúns á Área de Participación e Innovación democrática que deste xeito aumenta e equilibra o número de recursos materiais e personais adscritos á mesma ao tempo que asume novas funcións en campos que como as TIC, a innovación, a planificación estratéxia xestión da poboación, estatística, xestión do patrimonio e responsabilidade patrimonial e concesións, campos que xeran sinérxias cos programas propios de participación cidadá, innovación democrática e atención a cidadanía. É competencia do Alcalde a teor do disposto no art.124.4 k) da citada Lei 7/85, e do Título X do Regulamento Orgánico Municipal, que lle atribúen o establecemento da organización e estrutura da administración municipal executiva. En consecuencia, RESOLVÍN: Primeiro.- Modificar o apartado Cuarto I do Decreto de 15 do xuño de 2015, polo que se aprobaba a estrutura das Áreas de Goberno, no que afecta as Concellerías de Facenda e Administración e Participación e Innovación Democrática nos termos que resultan dos apartados seguintes. Segundo.- A Concellería de Facenda e Administración Pública exercerá as facultades a que se refire o apartado Cuarto II do Decreto de 15 de xuño de 2015, así como as que a Xunta de Goberno Local ten atribuídas de forma común aos/as titulares das respectivas concellerías no punto Primeiro do acordo de 19 de xuño de 2015, así como as específicas relativas que corresponden en relación cos seguintes servizos administrativos e técnicos: – Facenda – Tesourería – Persoal – Contratación – Concesións Terceiro.- A Concellería de Participación e Innovación democrática exercerá as facultades a que se refire o apartado Cuarto II do Decreto de 15 de xuño de 2015, así como as que a Xunta de Goberno Local ten atribuídas de forma común aos/as titulares das respectivas concellerías no punto Primeiro do acordo de 19 de xuño de 2015, en relación cos seguintes servizos administrativos e técnicos: – Innovación democrática. – Participación cidadá. – Descentralización de distritos e barrios. – Mocidade e Centro Municipal de Información Xuvenil (CMIX). – Interior – Informática – Innovación e Desenvolvemento Tecnolóxico Casas Consistoriais da Cidade da Coruña, a quince de xuño de 2016. O Alcalde, D. Xulio Xosé Ferreiro Baamonde. Asdo” A Coruña, 28 de xuño de 2016 O ALCADE, PD. D. Mª Eugenia Vieito Blanco